CELEX: 22008D0101
Language: hr
Date: 2008-09-26 00:00:00
Title: Odluka Zajedničkog odbora EGP-a br. 101/2008 od 26. rujna 2008. o izmjeni Priloga IV. (Energetika) Sporazumu o EGP-u

11/Sv. 132
            
            
               HR
            
            
               Službeni list Europske unije
            
            
               80
            
         22008D0101
   
               L 309/24
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 101/2008
   od 26. rujna 2008.
   o izmjeni Priloga IV. (Energetika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog IV. Sporazumu izmijenjen je Odlukom Zajedničkog odbora EGP-a br. 28/2008 od 14. ožujka 2008. (1)
               
            
         
               (2)
            
            
               Uredbu (EZ) br. 1775/2005 Europskog parlamenta i Vijeća od 28. rujna 2005. o uvjetima za pristup mrežama za transport prirodnog plina (2) treba ugraditi u Sporazum,
            
         ODLUČIO JE:
   Članak 1.
   Iza točke 26. (Direktiva 2005/32/EZ Europskog parlamenta i Vijeća) u Prilogu IV. Sporazumu umeće se sljedeća točka:
   
               „27.
            
            
               
                  32005 R 1775: Uredba (EZ) br. 1775/2005 Europskog parlamenta i Vijeća od 28. rujna 2005. o uvjetima za pristup mrežama za transport prirodnog plina (SL L 289, 3.11.2005., str. 1.).
               Odredbe Uredbe, u smislu ovog Sporazuma, sadrže sljedeće prilagodbe:
               
                           (a)
                        
                        
                           Člankom 16. Uredbe predviđeno je odstupanje od Uredbe za sustave za transport prirodnog plina u državama članicama, za vrijeme trajanja odstupanja odobrenih u skladu s člankom 28. Direktive 2003/55/EZ. Norveška je dobila status tržišta u nastajanju u skladu s člankom 28. stavkom 2. Direktive 2003/55/EZ. U skladu s tim Uredba se do isteka razdoblja odstupanja na Norvešku ne primjenjuje.
                        
                     
                           (b)
                        
                        
                           Dotične države EFTA-e pozvane su da pošalju svoje promatrače na sastanke Odbora osnovanog člankom 14. Predstavnici država EFTA-e u potpunosti sudjeluju u radu Odbora, ali nemaju pravo glasa.”
                        
                     
         Članak 2.
   Tekstovi Uredbe (EZ) br. 1775/2005 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 27. rujna 2008. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a. (3)
   
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 26. rujna 2008.
      
         
            Za Zajednički odbor EGP-a
         
         
            Predsjednik
         
         NJ.V. Knez Nikolaus von LIECHTENSTEIN
      
   
   
      (1)  SL L 182, 10.7.2008., str. 19.
   
      (2)  SL L 289, 3.11.2005., str. 1.
   
      (3)  Navedeni su ustavni zahtjevi.
   Zajednička izjava ugovornih stranaka Odluke br. 101/2008 o provedbi u Sporazumu o EGP-u Uredbe (EZ) br. 1775/2005 Europskog parlamenta i Vijeća od 28. rujna 2005. o uvjetima za pristup mrežama za transport prirodnog plina
   U skladu sa strukturom dva stupa predviđenom Sporazumom o EGP-u (članak 93. stavak 2.), novo zakonodavstvo Zajednice mora se donijeti odlukom Zajedničkog odbora EGP-a. Smjernice na temelju Uredbe o uvjetima za pristup mrežama za transport prirodnog plina pravno su obvezujuće za sve države članice. Stoga se nove smjernice ili izmjene postojećih smjernica moraju smatrati novim zakonodavstvom Zajednice koje mora donijeti Zajednički odbor EGP-a, u skladu s člankom 98. Sporazuma o EGP-u.